**Cluster Fact Finding Mission și**

**Misiune economică Franța**

**Lyon, 17-21 mai 2015**

In etapa actuală, majoritatea clusterelor din România se află în procesul de implementare a unui plan de dezvoltare cu obiective ce se întind pe o durată de la 18 la 36 luni. Procesul de planificare strategică este însă crucial pentru asigurarea sustenabilității și dezvoltării clusterelor pe termen lung.

Având în vedere

* Experiența franceză deosebită în elaborarea strategiilor de de dezvoltare și internaționalizare la nivelul clusterelor și al firmelor membre;
* Existența unor clustere relevante în regiunea Rhone – Alpes,
* Importanța pieței franceze ca destinație a exporturilor României,

CLUSTERO, în colaborare cu France Clusters (Asociația Națională a Clusterelor din Franța) și ERAI (Agenția de Dezvoltare a Regiunii Rhone Alpes) intenționează organizarea unei „cluster fact finding mission” și a unei misiuni economice în Franța, în perioada 17-21 mai 2015, având următoarele obiective:

* Schimbul de bune practici în domeniul managementului de cluster
* Promovarea cooperării între clusterele și firmele din România și Franța în domenii relevante, cum ar fi energia regenerabilă, textile tehnice, IT etc.

Programul va cuprinde:

* Sesiuni de informare și instruire cu privire la politica de cluster din Franța și a metodologiei de elaborare a strategiei de dezvoltare a clusterelor bazată pe inovare și internaționalizare atât la nivel regional cât și la nivel național
* Vizitarea unor clustere și întreprinderi din regiunea Rhones Alpes
* 1 sesiune de match making, la Lyon, în vederea înlesnirii unor parteneriate de afaceri între firmele din România și Franța.

**Costul de participare pentru reprezentanții managementului de cluster** este estimat la **1950 EUR** (persoană) și include: cheltuielile de organizare, transportul și cazarea în Franța, 3 mese pe zi. (Poate varia în funcțe de costul biletului de avion, de aceea o rezervare din timp este de dorit).

Participarea la sesiunea de instruire va fi urmată de o certificare France Clusters.

Pentru reprezentanți ai flrmelor membre din cluster, misiunea economică este înscrisă în Programul de Promovare a Exportului derulat de către Ministerul Economiei. Firmele românești participante beneficiază de sprijin financiar și logistic în derularea acțiunii, astfel încât **singurele costuri care le revin sunt jumătate din costruile de transport extern și cazare pentru un reprezentant al firmei**. Pentru a beneficia de acest. sprijin trebuie îndeplinită condiția lipsei oricăror datorii către bugetul de stat și cel local, precum și exsitența unui cod CAEN dintr-un domeniu de producție (sunt excluse firmele de consultanță).

Vă rugăm să primiția atașat programul și formularul de participare, fișa de înscriere la misiune economică (**pentru firme!**)pe care vă rugăm să le returnați pe adresa marketing@inpulse.ro, în atenția dlui. Flaviu Iorgulescu, până la data de 31 martie 2015.

Cu deosebit respect

Daniel Coșniță

Președinte CLUSTERO